Здравей, задаваш правилни и коректни въпроси. Margins и Bleed са помощни неотпечатващи се водачи които ти служат да доизпипаш проектите си по добре технически и визуално. (1) Мargins е водач който ти служи за да слагаш страничните обекти в проекта на равни разстояния от крайната линия на проекта ти. Обикновено е (5 мм до 1 см ) при печатните материали но зависи от вида на проекта. При по големите печатни материали които ще се перфорират или ще се добавя нещо друго, разстоянието се увеличава според техническите изисквания на печатницата. За web проектите е от чисто естетически и визуален характер, да не се долепят до рърбъ на проекта. Там си има Grid система по която се подреждат обектите и Margins не са водещи в подредбата. (2) Bleed е водача който показва колко ще се раздуе фона на печатния материал за да може да се обреже, понеже все още няма лазерни машини които да режат точно по ръба на фона винаги има някакво отклонение при което може да остане бяла следа. За това фона се раздува обикновено с 3-5 мм тези параметри зависят от точността на машината и пак се увеличават при по мащабни проекти. При бял фон не ти трябва Bleed понеже това се явява като цвета на хартията която ще се отпечатва. При Web също не ти трябава Bleed понеже Web проектите се публикуват в размера в който са направени.